### Beslutninger

Forslaget blev på byrådsmødet den 4. juni 2024 henvist til Magistraten med henblik på at indgå i budgetdrøftelserne for 2025.

###

BUDGETFORSLAG FRA KF

Hvad vil vi gerne opnå? Hvorfor stilles forslaget?

I [adresse] har vi en indkøbspolitik, der tager udgangspunkt i godt købmandskab, stordriftsaftaler og indkøbsvolumen. Det skaber vanskeligheder for særligt iværksættere for at komme ind og sælge deres varer og tjenesteydelser til [adresse]. Iværksættere kan ikke levere stabile regnskaber flere år tilbage eller love en meget stor volumen som nystartet.

Virksomheder, der er mere etablerede og har aftaler med [adresse] på over 1,6 mio. kr., som er grænsen for offentligt udbud, skal derfor i deres materiale beskrive hvordan de vil bruge underleverandører i deres aftale med [adresse]. Det skal være et parameter, som skal vurderes ved udbud.

Krav om udbud af store opgaver betyder også at mindre virksomheder, deriblandt iværksættere, har svært ved at byde ind på opgaverne. Mange mindre opgaver kan være administrativt tunge at håndtere for [adresse]. Derfor ønsker vi, at der anvendes AI til håndtering af opgaver/ydelser.

Ved udbud af driftsopgaver skal der anvendes AI til at håndtere tilbud, så det ikke bliver så krævende og derved giver flere iværksættere og mindre firmaer muligheden for at byde ind på opgaver. AI gennemlæser indkommende tilbud og tager hvert enkelt element/tilbudspunkt/minimumskrav ud og samler det i en rapport, så man nemt og hurtigt kan gennemgå og vurdere de enkelte ydelser op mod hinanden.

Det kan effektivisere udbudsprocessen kraftigt og gøre, at [adresse] noget hurtigere kan gennemgå også store mænger tilbud, så flere mindre virksomheder kan komme i betragtning, uden der skal anvendes ekstra ressourcer på at gennemgå og udvælge de mange tilbud.

Det Konservative Folkeparti foreslår derfor:

- Anvendelse af iværksættere som underleverandør til opgaver, der løses for [adresse]. Skal være et parameter, der vurderes på i forbindelse med udbud af en opgave eller tjenesteydelse.

- Anvendelse af AI til gennemgang af indkomne tilbud på en mindre opgave, for derved at give flere mindre virksomheder, som fx iværksættere en bedre mulighed for at byde ind på opgaver og delopgaver.

Finansiering

Det vil ikke være forbundet med økonomiske omkostninger at tage et ekstra parameter med ind i vurderingen af udbud.

Anvendelse af AI i forbindelse med gennemgang af udbud og tilbud på driftsopgaver laves som et investeringsforslag, der som minimum tjener sig selv hjem.